Buat 1 alinea dalam bahasa Betawi dengan unsur deskriptif.

Jaman SD dulu, ade seabreg abang-abang tukang jajanan. Salah satunye nyang paling banyak di SD-SD ntu jualan es goyang. Kek namanye, nyang jualan es enih emang khasnye ngegoyang-goyangin gerobaknye biar bekunye merata. Es enih lumayan gampang bikinnye, bahan-bahannye juge kagak susah. Buat bahannye, ade 500 ml santen, 100 gr gula, 20 gr tepung hungkwe, 25 gr susu bubuk, 1/4 sdt garem, 1/2 kg garem krosok, es batu, ame 100 gr cokelat blok nyang udeh dilelehin. Cara bikinnye, pertame dicampur dulu semue bahannye, kecuali cokelat, dimasak bari diaduk ampe kentel. Kalo udeh mendidih, tuangin ke wadah es loli ato cetakan khusus es goyang. Kelar gitu, siapin mangkok ato ember gede, isi pake es batu ame garem krosok. Ntu es nyang udeh di cetakan, bisa ditaro di mangkok ato ember es batu, terus digoyang-goyangin ampe 30 menit. Jan lupe, kalo udeh setengah beku, tusukin gagang es krim di tengahnye.